2027–2029 жылдарға арналған Павлодар облысы бойынша қоршаған ортаны қорғау жөніндегі іс-шаралар жоспары жобасының техникалық емес түйіндемесі
Қоршаған ортаны қорғау жөніндегі іс-шаралар жоспары Қазақстан Республикасы Экологиялық кодексінің 29-бабының 5-тармағына сәйкес әзірленді.
Облыстардың, республикалық маңызы бар қалалардың, астананың жергілікті атқарушы органдарының қоршаған ортаны қорғау жөніндегі іс-шаралары қоршаған ортаны қорғау жөніндегі іс-шаралар жоспарлары негізінде және оларға сәйкес жүргізіледі.
Қоршаған ортаны қорғау жөніндегі іс-шаралар жоспарын облыстың, республикалық маңызы бар қаланың, астананың жергілікті атқарушы органы Қазақстан Республикасы Экологиялық кодексінің 4-қосымшасында көзделген қоршаған ортаны қорғау жөніндегі іс-шаралардың үлгілік тізбесіне сәйкес үш жылдық перспективаға әзірлейді.
Іс-шаралар жоспары мынадай бөлімдерді қамтиды: атмосфералық ауаны қорғау, су объектілерін қорғау, жағалау маңы және су экожүйелеріне әсер етуден қорғау, жерлерді қорғау, жер қойнауын қорғау, жануарлар мен өсімдіктер дүниесін қорғау, қалдықтармен жұмыс істеу, радиациялық, биологиялық және химиялық қауіпсіздік, басқару жүйелерін және ең үздік қауіпсіз технологияларды енгізу, ғылыми-зерттеу, іздестіру және өзге де әзірлемелер.
Қоршаған ортаны қорғау жөніндегі іс-шаралар жоспарын әзірлеу кезінде мүдделі жұртшылықтың қатысуы қоғамдық тыңдаулар өткізу қағидаларына сәйкес қамтамасыз етіледі.
Қоршаған ортаны қорғау саласындағы уәкілетті органмен келісілгеннен кейін қоршаған ортаны қорғау жөніндегі іс-шаралар жоспарын облыстың, республикалық маңызы бар қаланың, астананың тиісті жергілікті өкілді органы бекітеді.

